CELEX: 62011CN0321
Language: sk
Date: 2011-06-28 00:00:00
Title: Vec C-321/11: Návrh na začatie prejudiciálneho konania, ktorý podal Juzgado de lo Mercantil de A Coruña (Španielsko) 28. júna 2011 — Germán Rodríguez Cachafeiro a María de los Reyes Martínez-Reboredo Varela-Villamor/Iberia Líneas Aéreas de España S.A.

24.9.2011   
            
            
               SK
            
            
               Úradný vestník Európskej únie
            
            
               C 282/3
            
         Návrh na začatie prejudiciálneho konania, ktorý podal Juzgado de lo Mercantil de A Coruña (Španielsko) 28. júna 2011 — Germán Rodríguez Cachafeiro a María de los Reyes Martínez-Reboredo Varela-Villamor/Iberia Líneas Aéreas de España S.A.
   (Vec C-321/11)
   2011/C 282/04
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de lo Mercantil de A Coruña
   
      Účastníci konania pred vnútroštátnym súdom
   
   
      Žalobcovia: Germán Rodríguez Cachafeiro a María de los Reyes Martínez-Reboredo Varela-Villamor
   
      Žalovaná: Iberia Líneas Aéreas de España S.A.
   
      Prejudiciálna otázka
   
   Možno pojem odmietnutie nástupu do lietadla uvedený v článku 2 písm. j) nariadenia (ES) č. 261/2004 (1) vykladať v spojení s jeho článkom 3 ods. 2 a článkom 4 ods. 3 tak, že sa vzťahuje aj na situáciu, keď letecký dopravca odmietne cestujúcim nástup do lietadla z dôvodu meškania prvého letu uvedeného na letenke, ktoré možno pripísať tomuto dopravcovi, pričom na základe nesprávneho predpokladu, že sa títo cestujúci nedostavia včas na druhý let, umožní obsadenie ich miest inými cestujúcimi?
   
      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, s. 1; Mim. vyd. 07/008, s. 10).